TV-gids Vrydag 28 November 2014
JY LEES NOU TV-gids Vrydag 28 November 2014
18:30 7de Laan (SABC2): Paula maak haar woonstel leeg en gaan doen inkopies. Sonja vang Bertus uit.
19:30 Binnelanders (kykNET): Kobus vra Zadie se hulp met sy plan, en Carol blameer die dokter vir die huidige stand van sake. Jenny gee At 'n finale ultimatum, en twee mense besef eindelik wat aan die gang is. Zieg is gefrustreerd met Daleen, en Tertius se aand eindig nie soos wat hy gehoop het nie.
20:00 Nothing For Mahala (SABC3): 'n Jong man beland in die moeilikheid en moet gemeenskapsdiens verrig. Terwyl hy die straf uitdien, ontmoet hy 'n bejaarde man wat hom die regte pad wys.
20:30 Arrow (M-Net): 'n Moordenaar laat dit lyk asof Ted verskeie moorde gepleeg het en Arrow probeer uitvind wie regtig die skuldige is.
21:00 Jan Braai vir Erfenis (kykNET): In die nuwe seisoen word van Kaapstad tot Kosibaai ernstig gebraai en is daar min te sien van slaai. Kom toer, lag en leer saam van Suid-Afrika, ons mense en ons eeue oue gemeenskaplike erfenis: braai.
21:30 Vehicle 19 (M-Net): Die wyle akteur Paul Walker speel in dié fliek oor 'n toeris wat 'n motor huur. Daar is iets in die motor versteek wat 'n spul korrupte polisiebeamptes soek en hulle sal enigiets doen om dit te kry, selfs die toeris om die lewe bring . . .
22:25 Machete (e.tv): 'n Mexikaanse polisieman word verkeerdelik van moord beskuldig en wil wraak neem. Maar sy teenstanders weet nie hy hou nie daarvan om vuurwapens te gebruik nie; hy verkies vlymskerp messe.